CELEX: 62010TN0303
Language: et
Date: 2010-07-19 00:00:00
Title: Kohtuasi T-303/10: 19. juulil 2010 esitatud hagi — Wam versus komisjon

11.9.2010   
            
            
               ET
            
            
               Euroopa Liidu Teataja
            
            
               C 246/38
            
         19. juulil 2010 esitatud hagi — Wam versus komisjon
   (Kohtuasi T-303/10)
   ()
   2010/C 246/65
   Kohtumenetluse keel: itaalia
   
      Pooled
   
   
      Hageja: Wam SpA (Modena, Itaalia) (esindajad: advokaadid G. Roberti ja I. Perego)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsus tervikuna või osaliselt niivõrd, kui:
               
                           —
                        
                        
                           selles on sedastatud, et WAM on saanud ebaseaduslikku riigiabi ELTL artikli 107 lõike 1 tähenduses 1995. ja 2000. aasta rahastamislepingu alusel, mis on mõlemad sõlmitud seaduse 394/1981 artikli 2 põhjal;
                        
                     
                           —
                        
                        
                           selles on sedastatud, et 1995. ja 2000. aasta rahastamislepingu alusel antud abi on ühisturuga kokkusobimatu;
                        
                     
                           —
                        
                        
                           see määrab kokkusobimatu abi tagastamise ettenähtud ulatuses, nähes ka ette, et tagastatava summa pealt tuleb maksta viivist selle kuupäeva seisuga, mil kõnealune abi WAM-ile anti;
                        
                     
         
               —
            
            
               mõista käesoleva menetluse kohtukulud välja kostjalt.
            
         
      Väited ja peamised argumendid
   
   Vaidlustatud otsus on sama, mis kohtuasjas T-257/10: Itaalia vs. komisjon. (1)
   
   WAM esitab seitse väidet, tuues esile, et Euroopa Komisjon:
   
               —
            
            
               kohaldas käesolevale juhule ELTL artikli 107 lõiget 1 ebaõigelt ja igal juhul hindas asjaolusid vääralt ega põhjendanud otsust, arvestades et ta jõudis järeldusele, et soodustused, mida WAM sai intressitoetusena kolmandates riikides turule tulekuks, kahjustavad liikmesriikidevahelist kaubandust ja moonutavad konkurentsi, kaldudes ELTL artiklit 266 rikkudes kõrvale järeldustest, mida on juba teinud Euroopa Kohus (kohtuasi C-494/06 P) (2) ja Üldkohus (kohtuasi T-316/04) (3);
            
         
               —
            
            
               otsustas ebaõigelt ja põhjendamata, et kõnesolevale rahastusele tuleb kohaldada ELTL artikli 107 lõiget 1, arvestamata põhimõtete ja eeskirjadega, mida komisjon ise on sarnaste, kolmandates riikides turuletuleku toetusmeetmete suhtes kohaldanud. Komisjon ei võtnud arvesse, et see rahastus määrati seadusega 394/1981 kehtestatud korra alusel, ning rikkus ka ELTL artikli 108 lõiget 1 ja määruse nr 659/99 artikli 1 punkti b;
            
         
               —
            
            
               jõudis samuti kohaseid põhjendusi esitamata väärale järeldusele, et WAM-i saadud abi on osaliselt ühisturuga kokkusobimatu, rikkudes seega ELTL artikli 107 lõike 3 punkti c ning de minimis määrust ja teisi, grupierandi määrusi;
            
         
               —
            
            
               arvutas vääralt WAM-i saadud intressitoetuse toetusekvivalendi;
            
         
               —
            
            
               ei algatanud ELTL artikli 108 lõikes 2 sätestatud menetlust, et võtta vastu uus otsus selle asemel, mille Euroopa Kohus ja Üldkohus olid varem tühistanud, rikkudes nii WAM-i kaitseõigusi;
            
         
               —
            
            
               rikkus hea halduse ja hoolsuskohustust eelkõige haldusmenetluse ülemäärase kestuse tõttu.
            
         
      (1)  Euroopa Liidu Teatajas veel avaldamata.
   
      (2)  C-494/06 P: komisjon vs. Itaalia ja Wam (EKL 2009, lk I-3639).
   
      (3)  T-316/04: Wam vs. komisjon (EKL 2004, lk II-3917).